**מה קרה בסיני? גישות מקסימליסטיות ומינימליסטיות**

בפרק הקודם ראינו כי חקר המקרא המודרני מציב אתגרים אחדים לרעיון קדושתו של התנ"ך. אתגרים אלה הם לרוב ספרותיים, בלשניים והיסטוריים באופיים, וחוקרי תנ"ך, תאולוגים והיסטוריונים של הדת דנו בהם ארוכות. אך אתגר חשוב אף יותר למעמדם של כתבי הקודש מחייב את התייחסותנו. אחדים מן הקוראים המודרניים מגיעים לידי ההכרה כי מקורו של התנ"ך הוא אנושי, בשל אותם פסוקים בתנ"ך שאינם יכולים להתיישב עם אלוהים רחום או שופט צדק, ועוד פחות מתיישבים עם אלוהות המגלמת את שתי התכונות האלה גם יחד. התנ"ך נראה אנושי ביותר לא רק משום שהוא מתקשה להחליט אם נוח העלה לתיבה שתיים או שבע חיות טהורות, אלא חשוב מזה, משום שהוא מתאר את אלוהים כגוזר כליה על תמימים ואשמים כאחת; אם לא די בסיפור של נוח (האומר לנו כי כל בני אנוש פרט לנוח היו אשמים), הרי שדי ללא ספק בסיפור יציאת מצרים שבו אלוהים הורג את כל בכורי מצרים, שאין להם כל חלק בעבודות הפרך שהטיל פרעה. עוד יותר מטרידה העובדה כי, גם אם במקרים מועטים אחדים, מצווה התנ"ך על בני האדם לחקות את אלוהים ולהתעלם מחובת הצדק והרחמים: את כל העמלקים, אפילו את הילדים שבהם, יש לטבוח (דברים, כה, יז-יט); וכל הכנענים שאינם נכנעים לישראל דינם רצח-עם או גירוש (לדוגמה, דברים ז וכ).[[1]](#footnote-1)

אין חשיבות רבה לעובדה כי במהלך הדורות קבעו פרשנים רבניים רבים כי החוקים הנוגעים לכנענים היו תקפים רק לזמנו של יהושע ולא לנצח נצחים, כך שלכל מי שחי אחרי תקופתו של יהושע אין הזכות ובוודאי לא החובה ליישם חוקים אלה. (לפי ההלכה, הקטגוריה של "כנעני" אינה קיימת עוד מאז ימי סנחריב מלך אשור, ולפיכך אין עוד תוקף לאף אחד מן החוקים החלים על כנענים; ראו לדוגמה מ' ידיים, ד:ד; ת' קידושין ה:ו; ב' ברכות כח ע"א; ב' יומא נד ע"א; הרמב"ם, משנה תורה, "הלכות מלכים ומלחמות" ה:ד)[[2]](#footnote-2)

1. הניסוח שלי כאן שאול מסיכום גישתי, שערך עמיתי גרי אנדרסון. [↑](#footnote-ref-1)
2. להלן יצוין בהערות בקיצור כ- "השל, תמ"ה [תורה מן השמים]"; התרגום לאנגלית כולל הערות שימושיות מאוד, והוא מצוי ב: Heschel, Heavenly Torah או בקיצור HT. את הכותרת העברית שנתן השל לספרו "תורה מן השמיים באספקלריה של הדורות" אפשר להבין כמשפט הבא להגדיר את נושא הספר כמחקר תיאורי, אך אפשר גם לתרגם את הכותרת כמשפט שיש בו אמירה תאולוגית בונה: "ההתגלות מתקיימת דרך האספקלריה של הדורות", כלומר, "התורה מגיעה אלינו בתיווכה של המסורת עצמה." אין ספק שהשל התכוון לשני המובנים.

   **הערות המתרגם**

   הציון SNL 28 28" מה קרה בסיני?" אינו נראה שייך ויש לברר עם המחבר את מהותו. יש להדגיש כי הוא **אינו** מופיע במקור בגוף הספר.

   שתי ההערות 1, 2 דלעיל שייכות לפרק ההקדמה ואינן קשורות לטקסט שאליו הן הוצמדו.

   לציון מראי מקום אני משתמש בקיצורים המקובלים כלהלן: ב' – תלמוד בבלי; ת' – תוספתא; מ' – משנה; י' – תלמוד ירושלמי. ציון מספרי הפרקים והפסוקים הוא ללא גרש. [↑](#footnote-ref-2)